आगे देखें तो 18 माह बाद 2019 में लोकसभा चुनाव होना है। इस चुनाव में अमित शाह ने भाजपा के सामने 350 प्लस सीट जीतने का लक्ष्य तय किया है जो पिछले चुनाव की तुलना में 78 सीटें अधिक है । शाह अपनी सोशल इंजीनियरिंग के माध्‍यम से इन दिनों अपनी पार्टी का आधार बढ़ाने में सफल हो रहे हैं। उनकी नजर आगामी लोकसभा चुनाव में समुद्रीय तट के किनारे वाली तमिलनाडु-पुड्‌डुचेरी की 40, केरल की 20, पश्चिम बंगाल की 42 और ओडिशा की 21 सीटें सहित कुल 123 सीटों पर हैं। जिन पर कि पिछले चुनाव में बीजेपी जीत नहीं सकी थी। इसी के साथ वे इस बार उन सीटों पर भी विशेष ध्‍यान दे रहे हैं, जिन पर पार्टी गत चुनाव में दूसरे नंबर पर रही, देश में ऐसी सीटों की संख्‍या 75 है।